השמיניה (סדרת טלוויזיה)

השמיניה היא סדרת טלוויזיה ישראלית מסוגת דרמת נעורים ומדע בדיוני ששודרה בשנים 2005–2007 במשך 3 עונות בערוץ הילדים ללקוחות HOT. בנוסף, יצאה סדרת ספרים המבוססים על הסדרה. את הסדרה יצר וכתב גיורא חמיצר וביים רובי דואניאס. הסדרה הופקה על ידי נגה תקשורת וטדי הפקות.

בשנת 2013 חודשה הסדרה לסדרה בת- השמינייה הדור הבא, אשר נכתבה על ידי  חן קילמן וכללה 2 עונות. 

החל מה-4 בדצמבר 2018 הסדרה משודרת בערוץ הילדים ללקוחות סלקום tv ופרטנר tv.

ב-30 במאי 2019, 3 העונות הראשונות של הסדרה ירדו משירות ה-VOD של HOT וחזרו כחלק מהספרייה החדשה של ערוץ הילדים, FOMO.

ב-26 בדצמבר 2019, הסדרה עלתה לראשונה ב-yesVOD KIDS.

ב-21 במאי 2023 הוכרז בעמוד הטיקטוק של גיורא חמיצר על עונה חדשה שתעלה בפלטפורמת טיקטוק.

סקירת הסדרה

עלילה

עונה 1
פרקים 1–60 (59 פרקי עלילה + פרק מאחורי הקלעים)

אבנר הלוי הוא מדען מוכשר וחברו של עמוס, אשר מכנס שמונה ילדים (בהתחלה שישה, מאיה ויונתן בשמותיהם המזויפים איה וניני שבאו מאמריקה הצטרפו גם הם לפרויקט שלא במתוכנן לאחר מות אביהם, עמוס) לפרויקט סודי בשם "השמיניה". בפרויקט מגלים כי לחבורה יש גלי "למדא", שזו אנרגיה מוחית מיוחדת. אבנר הוא אביהם של אדם - אחד מילדי הפרויקט, ושל רותם - חברתה הטובה ביותר של איה כשהייתה בת 10. בעברו, היה אבנר חלק מקבוצת מדענים, כשאיתו מדען בשם רוברטו ועמוס שהיה חברו הטוב. הניסוי של השלושה נדחה, ורוברטו היה מאוכזב מכך. בעקבות זאת לילי אשתו של עמוס השתמשה בשני ילדיה, מאיה ויונתן שהיו אז בני 3, אך הניסוי כשל. בזמן שעמוס ואבנר מנסים להבין את שקרה, רוברטו מציל את שני הילדים מאש ונכווה קשות בצווארו.

בפרק הראשון עמוס מת לכאורה ימים ספורים אחרי שהוא מכניס את ילדיו מאיה ויונתן, שהיו תאומים בני 10, למכונה שבנה בשם "טורבו טיים". המכונה מבגרת את שני הילדים והופכת אותם, בין לילה, לבני 15. מאיה ויונתן מצטרפים לפרויקט "השמיניה", אך בשמותיהם הבדויים "איה" ו"ניני". הם חוברים לאדם, נטשה, רוני, אבי, מיקה ודורי, שהופכים לחבריהם הטובים לפרויקט ״השמיניה״ של אבנר. בהמשך מתגלה כי עמוס לא באמת מת, אלא הכניס את עצמו לטורבו טיים בפעולה הפוכה - והצעיר את עצמו, כשהוא נושא את השם הבדוי דדי. הוא הופך למורה להיסטוריה של הפרויקט ונאלץ להסתיר את זהותו מילדיו, ובהמשך הוא נהפך לבן זוגה של דגנית המחנכת של "השמיניה" ואימו של בן-בן שהיה חברו הטוב ביותר של ניני בתקופה שהיה יונתן בן 10. בהמשך העונה מגיעה לארץ לילי, אמם של מאיה ויונתן, ועוברת לגור איתם אחרי 7 שנים שבהן לא התראו מאז ברחה מעמוס ועזבה את הארץ. לילי מתגלה כפושעת העובדת עם רוברטו, במטרה לגנוב את האנרגיה הגלומה במוחות ילדי הפרויקט. לקראת סיום העונה לילי נכשלת במשימתה ונשלחת לכלא, ורוברטו נאלץ לברוח מהארץ. במהלך העונה חברי השמיניה גילו על כך שאיה וניני הם למעשה מאיה ויונתן בני ה-10. בפרק הסיום, דדי מחליט להחזיר את איה וניני לגילם וזהותם המקורית. ניני נכנס למכונה וחוזר לגיל 10, בעוד איה המתלבטת מסרבת ובוחרת להישאר בגיל 15 ולהיות בת הזוג של אדם שהבין שעשה טעות.

עונה 2
פרקים 61–115 (55 פרקי עלילה)

כחצי שנה לאחר אירועי העונה הראשונה, אבנר ודדי עומדים למשפט על הפעלת הפרויקט. לאחר שהפרויקט נסגר, נאלצים שמונת הילדים לחזור לכיתות הרגילות שלהם. יאיר נבחר לראשות הממשלה, ורגע לפני גזר הדין מחליט להעיד במשפט בעד אבנר ודדי ובכך מציל אותם מעונש מאסר. דדי נאלץ לפרק את מכונת ה"טורבו טיים", ובפעם האחרונה מכניס אליה את בנו ניני ומחזיר אותו לגיל 15. פרויקט השמיניה מופעל מחדש, אך לא כמסגרת בבית הספר. איה רבה ומתרחקת מאביה, בזמן שהיא פוגשת את אמה לילי בבית הכלא ומתקרבת אליה. לילי מציעה לאיה לברוח אתה לחו"ל, ואיה מסכימה - אך במהלך הטיסה שלה המטוס מתרסק, ואיה מוכרזת כמתה. משפחתה וחבריה מתאבלים עליה במשך זמן רב. בהמשך העונה מתגלה כי איה לא מתה, אלא נחטפה על ידי כת "סקורפיו", שכולאת אותה במתחם סגור במדבר. במהלך שהותה במדבר איה נאלצת לשרוד לבדה, היא חיה ללא אוכל ועם מעט מי באר. במהלך היעדרותה של איה, דגנית מוצאת חסרת בית בשם ניצן, ומציעה לה להתארח בביתם. ניצן עוברת לגור עם דגנית ודדי בחדרה של איה, ומצטרפת לשמיניה. לכאורה, הכת "סקורפיו" משתמשת באיה כדרך להפיץ את משנתם, באמצעות הלמדא קלאוד, למאמיניה של הכת. הם עושים זאת כדי להעביר את הבשורה שלהם לכל העולם, אך מאוחר יותר מתגלה כי הזקן (מנהיג הכת) בעצם רצה את הלמדא בשביל לחיות חיי נצח. בסיום העונה איה ניצלת ואיתה חברי השמיניה שנחטפו, בעוד חברי הכת נאסרים או מתים. הזקן, מנהיג הכת, מצליח להצעיר את גופו ולהיעלם מפני המשטרה, אך מת לאחר שעות ספורות כתוצאה מתופעות הלוואי של הטורבו־טיים. מתחילת העונה מקבלת נטשה זרי פרחים, בסופו של דבר מתגלה האדם כדניאל, צעיר עשיר ופילנתרופ לכאורה, שיוצא עם רוני ונטשה בו־זמנית. דניאל התגלה כחבר הכת "סקורפיו". כמו כן מתגלה כי גם מולי, ראש לשכתו של יאיר, הוא חבר בכת. רוני ונטשה קושרות את דניאל, אך הוא בורח ולא יודעים מה עלה בגורלו. דגנית מגלה שהיא בהריון מדדי וגילתה לו שיש להם ילד, וזאת לאחר ששלומיק הציע לה נישואים. איה חוזרת לביתה, וניצן עוזבת את הבית ועוברת לגור עם רוני מפני שהחדר שבו גרה חזר לשימושה של איה.
איה הפגועה לא מסכימה לחזור לאדם, בעוד רוני וניני חזרו להיות ביחד.

עונה 3
פרקים 116–165 (50 פרקי עלילה)

לאחר אירועי העונה הקודמת, מחליטים חברי השמיניה לא להסתבך שוב בצרות ומתחילים לבלות באופן נורמלי את חופשת הקיץ. אלא שאז מגיעה ממקום בלתי צפוי הזמנה להצטרפות להיות סוכנים חשאיים בסוכנות שנקראת "המועצה", אשר בראשותה עומדת אלכס, אחותה של לילי, אמם של איה וניני. איה לא מוכנה להצטרף כיוון שהיא רוצה לנוח ולהתאושש ממה שעברה, והשמונה האחרים מסכימים להצטרף למועצה. במקביל, דגנית נמצאת בהריון מתקדם עם תאומים. הרופא של דגנית בהריון הוא יוליוס קלדרון, שבו איה לא מפסיקה לחשוד. בהמשך חשדיה של איה מתבררים כמוצדקים, כיוון שלבסוף מתברר כי יוליוס הוא זה שהשתיל את הלמדא אצל חברי השמיניה (מלבד איה, ניני וניצן שאצלם זה גנטי). הוא השתיל בגופה של דגנית וירוס מסוכן, שלולא ניצן שהצילה אותה הוא היה הורג אותה ואת התינוקות. נוסף לכך, יוליוס מתגלה כאביה של ניצן. במהלך העונה מתברר כי אלכס גייסה את השמיניה על מנת שתוכל להשתיל בתוכם גן שנקרא קריפטון, אשר יכול להפוך את המושתל לאדם המושלם (חסין מפני פגיעות, חזק מאוד, בעל חיים ארוכים ועוד), כיוון שרק אנשים עם גלי למדא יכולים לקלוט את הגן הזה. דניאל (שהיה חבר בכיר בכת "סקורפיו") חוזר, ומתברר שהוא משתף פעולה עם יוליוס. הם חוטפים את ניני, ויוליוס עושה לדניאל ניתוח שינוי פנים על מנת שייראה כמו ניני. דניאל מנצל זאת כדי להתחזות לניני במשך תקופה, להשיג את הקוד של הקריפטוגרפיה ולהפליל את רוני וכמה זמן לאחר מכן גם את נטשה ברציחתו של יואל, שוטר וסוכן במועצה. מהבחינה הרומנטית, אדם וניצן ביחד במהלך העונה, עד שאדם מבין כי איה חשובה לו, והם נפרדים ואדם חוזר לאיה. ניצן ודורי חוזרים להיות ביחד. נטשה מתאהבת באחד מסוכני המועצה בשם עומרי והם נהפכים לזוג. רוני וניני נפרדים לאחר שמתברר כי דניאל התחזה לניני בחלק מהעונה, אך חוזרים לבסוף. אבי מתאהב באחת מסוכנות המועצה בשם דפי, אך לבסוף חוזר למיקה. דגנית יולדת זוג תאומים - קודם לכן, נולדת הבת תמר ולאחריה הבן ירון. אלכס מסולקת מהמועצה וחוברת ליוליוס ולדניאל. היא חוטפת את התאומים שזה עתה נולדו, מפני שגם להם יש למדא. איה וניצן לא מסכימות ללכת למערה של יוליוס, ורוצות להישאר עם דגנית ודדי שילידהם נחטפו, אך בהמשך יוצאת לנסות להציל את השמיניה. בינתיים במערה של יוליוס, אלכס באה לתת לדניאל את התאומים, אך כשהיא מבינה שדניאל רוצה לשאוב מהם למדא, היא לוקחת את התאומים ויורה בדניאל שרודף אחריה. השמיניה למעט איה וניצן, נאלצים להגיע למערה של יוליוס, יוליוס אמר להם שהוא הסיבה שיש להם למדא. במערה של יוליוס דניאל משחק עם רוני ונטשה כנקמה על כך ששתיהן זרקו אותו, נטשה מפסידה ולפי דניאל המפסידה צריכה למות, אך עומרי מגיע ונלחם בדניאל שלבסוף פוצע אותו בידו. נטשה חושבת שעומרי מת. ניצן ואיה מגיעות למערה של יוליוס כדי להציל את חבריהן. יוליוס פוגש לראשונה את בתו ניצן שמבקשת ממנו שישחר את החברים שלה, אך הוא מתנגד. כשניצן באה לירות ביוליוס, דניאל יורה בו ושואב גם מאיה למדא. לאחר שדניאל מבין שהוא רוצה את הלמדא רק לעצמו, הוא מסכים לשחרר את התאומים. בשאיבת הלמדא האחרונה שדניאל תכנן לעשות, יוליוס כביכול מקריב את בתו ניצן ומציע לדניאל להוסיף גם אותה לשאיבת הלמדא, ובכך הלמדא קלאוד תהיה יותר חזקה. דניאל נענה להצעה ומוסיף את ניצן לשאיבה, אך בעצם הם תשעה והקריפטון בנוי לשמונה, ובכך התשיעיה בעצתו של יוליוס משתמשים בלמדא קלאוד והורגים את דניאל. בינתיים במועצה, דדי לא מבין איך התאומים הקטנים ואיה וניני נחטפו. אבנר מחזיר לדדי ולדגנית את התאומים הקטנים. ניצן שואלת את עומרי איך מצא אותם, ועומרי אומר שבזכות השעון שלה. יוליוס אביה של ניצן מת, וניצן נשארה יתומה בלי משפחה. דגנית קוראת לתאומים בשמות - לבתה תמר ולבנה ירון.

בפרק האחרון, המועצה רוצה לשאוב את הלמדא מהשמיניה כדי ליצור צבא של קריפטון בלתי מנוצח. התשיעיה מבינים שהלמדא מסוכנת עבורם ועבור התינוקות, והם מחליטים שעליהם למחוק את הלמדא, אך מחיר הדבר הוא שיחד עם הלמדא ימחקו גם הזיכרונות שלהם אחד מהשני. לאחר התלבטויות רבות הם מסכימים למחיקת הלמדא. במהלך שאיבת הזיכרון הם משחקים בפעם האחרונה כקבוצה את משחק האסוציאציות המפורסם. בבוקר שלאחר המחיקה נראים ניצן ואבי עוברים ברחוב ולא מזהים אחד את השני, בעוד שאבי חוזר לבאר שבע וניצן חוזרת לחיי הרחוב. גם רוני ודורי נראים עוברים בבית הספר ולא מזהים זה את זאת. בינתיים בבית הספר נטשה פוגשת בחור חדש בזמן שעומרי ודפי מסתכלים עליה מחוץ לבית ספר ומהצד מיקה עוברת אחרי נטשה ולא מזהות זו את זאת. איה וניני עולים ביחד לכיתה ונתקלים באדם תוך כדי שהוא מסתכל על איה והמבטים שלהם מצטלבים, בלי לזכור שום דבר מעברם.

עונות 5-4 (השמיניה הדור הבא - סדרת בת/המשך)

פרקים 166–212 (47 פרקי עלילה)

שבע שנים לאחר מחיקת הזיכרון והלמדא, אבנר מגייס את התשיעיה (הם היו רק שישה מאחר שאיה לכאורה בחו"ל, ניצן עובדת עם אבשלום ואדם נרצח). הוא מזכיר להם את עברם ושולח אותם למשימה חדשה, לסכל את תוכניתו של אבשלום להשתלט על מוחם של אנשים ולהשתלט על העולם. בפרק הראשון, כשאבנר מסביר לחברי השמיניה על עברם, הוא אומר שכשמחקו להם את הזיכרון ברגע האחרון החליט להשאיר לאדם בנו את הזיכרון ואת הלמדא. חברי השמיניה לא יכולים לבצע את המשימה לבד ולכן הם זקוקים לשמיניה חדשה. חברי השמיניה הוותיקה ידריכו את חברי השמיניה החדשה וביחד ינסו להשלים את המשימה - להציל את העולם. בעזרת כוחות העל של השמיניה החדשה שמתגלים אט אט, הם פועלים יחד במשימתם. במקביל חברי השמיניה הוותיקה מנסים להכיר את עברם ולחדש את הקשרים שהתפרקו. במקביל לעלילה זו, בעונה הרביעית נראים תמר וירון, התאומים שנולדו לדדי ולדגנית בסוף העונה השלישית, בתור ילדים גדולים יותר, גרים עם דדי בהעתק של הבית הקודם שלהם ללא איה, ניני ודגנית (שמסתבר לאחר מכן שמתה). לתאומים הקטנים יותר סופר על ידי אביהם (שבהתחלה עבד אצל אבשלום) שאיה וניני עברו לצד השני של העולם, ואילו לאיה וניני סופר שאביהם עבר עם התאומים תמר וירון לחו"ל, בעוד שגם דדי ירון ותמר ואיה וניני נמצאים בארץ. אחרי כמה זמן מתברר לאיה שנחטפה על ידי אבשלום שתמר וירון בארץ, ואילו כשניצן עוזרת לה לברוח איה וניני פוגשים את דדי, תמר, וירון בורחים ליער בעצתם של איה וניני, ואבשלום מגלה זאת שהלמדא היא לא מתמר וירון אלא איה וניני ותופסים אותם בחדר אחר, גילי בעזרת יכולתה להפוך לבלתי נראית מגלה היכן חברי השמיניה מוחזקים בזמן שהשישיה ותמר וירון חושבים על דלתות נפתחות ואכן זה קורה חברי השמיניה בורחים ונתפסים אך הפעם בידי המועצה, ממציאים סיפור כיסוי מסתבר שמשהו מחברי השמיניה סיפר למועצה על השישיה הסודית והמשהו מתגלה כלא אחר מדורי שעובד עם אבשלום, לקראת סיום העונה נטשה יורה בעומרי כשחושבת שהוא זה דורי במקביל רוני מתסכלת על אבשלום בטלוויזה ומהופנטת בזמן שדדי מספר לאיה ניני אבי ומיקה על הסיפור של דניאל שהתחזה לניני ואיה הייתה זו שהרגישה שזה לא ניני בסיום העונה אבי מיקה ונטשה מהופנטים על ידי דורי ומגלים על הלמדא קלאוד, אך חוזרים לעצמם בזכות ניצן, כך גם דדי, ניני ואיה.
לבסוף השישיה מצילה את העולם מדורי ואבשלום.
כאשר הם יוצרים אנרגיית למדא (השישיה והתאומים) ומביסים את דורי (כמו בעונה השלישית), לבסוף דורי נורה על ידי נטשה ונכנס למצב של קומה.

בפרק האחרון השמיניה והשישיה עושים מסיבה ובמסיבה רואים את כל הזוגות (הגר ודניס, אבי ומיקה, ניני ורוני) ואז רואים את איה ונטשה מדברות ופתאום נפתחת הדלת ולא רואים מי נכנס.

הדמויות

השמינייה המקורית 

 ניני (יונתן) דביר (רביד כהן, רן בוקסנבאום - יונתן / ידידיה ויטל - ניני): בנם של עמוס ולילי, אחיה התאום של איה וקטן ממנה ב-2 דקות (עובדה שהיא מרבה להזכיר). אחיהם למחצה של תמר וירון. בתחילת הסדרה היה בן 10 ושמו היה יונתן, אך בזכות מכונת הטורבו טיים שאבא שלו בנה הוא גדל והפך לנער בן 15 ונקרא ניני. בחור רגיש וילדותי עם לב רחב, יכולת אסטרטגית גבוהה וכישורים מרהיבים בשחמט. בעונה הראשונה הוא ורוני מתקרבים והופכים לבני זוג, אך נפרד ממנה קצת לפני שהוא מגלה לה את גילו האמיתי. הוא ורותם היחידים שהאמינו שאבנר לא אשם בנוגע לווירוס. בעונה השנייה, כאשר איה נעדרה ונחשבה למתה, הוא היה היחיד שהאמין שהיא חיה. בסוף העונה הוא ורוני חוזרים להיות בני זוג. בעונה השלישית מתגייס למועצה. נחטף על ידי יוליוס ודניאל על מנת לשתול את דניאל ככפילו של ניני ועל מנת לשאוב ממנו למדא. יוליוס משחרר את ניני לאחר שדניאל משלים את משימותיו ככפילו של ניני, וניני שפך על דניאל חומצה. לאחר הגילוי שדניאל התחזה לניני, רוני משתחררת מהכלא ונפרדת ממנו, בסוף העונה הוא ורוני חוזרים להיות זוג. לאחר מחיקת הזיכרון בעונה 4 עובד כמלצר, הוא לא האמין שהוא היה פעם בשמיניה והתנגד למה שאבנר אמר באוזניה, אך הוא עוזר לחברי השמינייה לאמן את השמינייה החדשה. חוזר להיות בן הזוג של רוני בסוף העונה החמישית.
 איה (מאיה) דביר (ענבר כהן, נועה מושקוביץ' - מאיה / הילי ילון - איה): בתם של לילי ועמוס, מרדנית ועקשנית, אחותו התאומה של ניני וגדולה ממנו ב-2 דקות. (עובדה שהיא מרבה להזכיר). כמו אחיה נכנסה לטורבו טיים והפכה לנערה בת 15 בשם איה. אחותם למחצה של ירון ותמר. בחורה חכמה ובעלת זיכרון מעולה, אוהבת לקרוא ספרים. במהלך העונה הראשונה הופכת לבת הזוג של אדם, אך לאחר שהיא מגלה לו שהיא מאיה, הם נפרדים. בסוף העונה הראשונה הם חוזרים. בעונה השנייה נחטפה על ידי "סקורפיו" למדבר, שם שהתה חודשיים. לאחר מכן, היא מצליחה לברוח למקדש, ושם תופסים אותה ומכניסים אותה לתא בכלא. לאחר חזרתה, היא נפרדת מאדם לאחר שהיא רואה שהוא נמצא בזוגיות עם ניצן. בעונה 3, בעקבות אירוע החטיפה, מתרחקת מהשמינייה ונשארת בבית לעזור לדגנית עם ההיריון ולא מצטרפת למועצה. חושדת בניני בעונה 3 וככה גילתה שדניאל התחזה לניני. בסוף העונה היא ואדם חוזרים להיות ביחד. לאחר מחיקת הזיכרון בעונה 4 היא מגבשת את חברי השמינייה הוותיקה לאמן את השמינייה החדשה.
 נטשה סגוביה (עדי הימלבלוי): מומחית באומנות וציירת מחוננת. שקטה וביישנית. בת דודה של לינה. הייתה בת זוגו של אדם לפני תחילת הסדרה. חברתה הטובה של רוני. באמצע העונה הראשונה היא ואדם חזרו, אך היא נפרדה ממנו לאחר שאיה וניני התוודו על גילם האמיתי. בעונה השנייה הכירה את דניאל ויצאה איתו, היא ורוני נפרדות ממנו כמה זמן לאחר מכן לאחר שגילו שהוא שיחק בשתיהן.  הופנטה על ידי לינה כדי לצרף אותה לכת "סקורפיו" ולצרף אותה לרעים בסיום העונה בסצנה שנגנזה התנשקה עם דורי וחוזרת להיות בת זוגו. בעונה 3 מצטרפת עם חברי השמינייה למועצה ומתאהבת בעומרי, סוכן במועצה, והשניים הופכים לזוג בסוף העונה. הופללה על ידי דניאל ונישקה אותו מפני שחשבה שהוא ניני. לאחר מחיקת הזיכרון בעונה 4 עובדת כמורה לאומנות בבית הספר. הכירה את עמרי והתאהבה בו מחדש. בסוף העונה החמישית, הורגת בטעות את עמרי לאחר שחשבה שהוא דורי. ירתה בדורי בסוף הסדרה כנקמה על מות עומרי.
רוני מלכי (דון לני גבאי): מתמטיקאית מחוננת. אחותה הקטנה של אלינור. חברתה הטובה של נטשה. יצאה עם אילן, אך הוא נפרד ממנה כשהוא גילה שהיא בת 15. מתקרבת לניני ונהיית בת הזוג שלו, אך הוא נפרד ממנה. בעונה השנייה מכירה את דניאל והם הופכים לבני זוג, אולם היא נפרדת ממנו לאחר שגילתה שהוא שיחק בה ובנטשה, בסוף העונה היא חוזרת להיות בת זוגו של ניני. בעונה 3 מצטרפת עם חברי השמינייה למועצה. היא מופללת על ידי דניאל ברצח יואל, חבר במועצה, ונכנסת לכלא. לאחר הגילוי שדניאל התחזה לניני, היא משתחררת מהכלא ונפרדת מניני, ובסוף העונה הם חוזרים. לאחר מחיקת הזיכרון בעונה 4 הפכה לעורכת דין. היא הראתה התנגדות קשה לאימון השמינייה, אך בסופו של דבר היא הצטרפה אליהם. מתאהבת בניני מחדש, ובסוף העונה החמישית חוזרת להיות בת הזוג שלו
דורי פיינגולד (דני לשמן): בחור שנון וחכם. חולה סכרת. בעונה הראשונה מתאהב ומחזר אחרי נטשה, שלא רוצה אותו. בעונה השנייה הוא פוגש את ניצן, מתאהב בה והשניים הופכים לזוג לתקופה קצרה ואז הוא נפרד ממנה ובסוף העונה בסצנה שנגנזה התנשק עם נטשה והם חוזרים להיות ביחד. בעונה 3 מצטרף עם חברי השמיניה למועצה. אחרי שאדם וניצן נפרדו וניצן עוברת את הניתוח, הוא וניצן חוזרים להיות ביחד. לאחר מחיקת הזיכרון בעונה 4 הופך לרופא. גויס במקום ניצן לעזור לאבשלום בתחילת העונה החמישית, ולכן גם מצטרף למועצה כדי לשאוב למדא מהשישייה. נהיה מפלצת למדא, מעט כמו דניאל אך יותר חזק ממנו, כיוון שקיבל את כוחות העל של השישייה. הרג את אבשלום. ניסה, בדומה לדניאל, לשאוב למדא מכל השישייה כדי להרוג אותם, אבל השמיניה החדשה (השישייה יחד עם ירון ותמר) הצליחו להעביר את האנרגיה כלפיו. דורי ניסה לירות בהם אבל נורה על ידי נטשה כנקמה על מות עמרי ומת.
אדם הלוי (מיכאל אלוני) (עונות 1–3): בנם הבכור של אבנר וירדנה, ואחיה הגדול של רותם. מומחה בשפות, שחצן ויהיר. היה בן הזוג של נטשה לפני תחילת הסדרה. בעונה 1 הופך לבן זוגה של איה, אבל נפרד ממנה כשגילה שהיא בת 10 ושהיא בעצם מאיה דביר. הוא חזר לנטשה באמצע עונה 1, אך איה והוא חזרו להיות בני זוג בסוף עונה 1. בעונה השנייה, לאחר שאיה נחשבה כמתה, הכיר את ניצן והשניים הפכו לזוג. כשאיה חזרה, הוא ביקש ממנה לחזור להיות בני זוג, אך היא סירבה והוא נשאר חבר של ניצן. בסוף עונה 3 חוזר לאיה. בעונה 3 מצטרף עם חברי השמיניה למועצה. לאחר מחיקת הזיכרון מגלים כי הוא היחידי שלא מחקו לו את הזיכרון. נרצח לפני אירועי עונה 4 על ידי ניצן - סיפור הרצח מתואר בספר "השמיניה - לא נפגשנו מעולם" שיצא לפני שידור העונה הרביעית.
 מיקה שקד (שירה וילנסקי): מוזיקאית מחוננת. בתם של ליאורה ודורון שקד. מצחיקה, צינית ומרדנית. בת זוגו של אבי בעונות 1 ו-2. בעונה 3 היא ואבי נפרדו לאחר שמיקה גילתה שהוא בקשר עם צ'כוב. מצטרפת עם חברי השמיניה למועצה. בסוף עונה 3 היא ואבי חוזרים להיות בני זוג. לאחר מחיקת הזיכרון מנהלת מועדון באולינג, מתאהבת שוב באבי ונהפכת לבת זוגו בסוף הסדרה.
 אבי מוסקוביץ' (אבי קורניק): מומחה במחשבים. תלמיד לשעבר של צ'כוב. בעונה 1 גר בדרום ולכן עובר לגור בבית של מיקה שקד. קשור מאוד לאמו, גילה. בן זוגה של מיקה בעונות 1 ו-2. בעונה 3 מיקה נפרדת ממנו לאחר שמגלה שהוא בקשר עם צ׳כוב. מצטרף עם חברי השמיניה למועצה ומתמנה למפקד של השמיניה. ניהל רומן בסתר עם דפי. בסוף העונה דפי נפרדת ממנו והוא שב להיות חבר של מיקה. לאחר מחיקת הזיכרון נהפך למיליונר, מתאהב שוב במיקה ונהפך לבן זוגה בסוף הסדרה.
ניצן רומנו/ברגר (לימור אטיאס) (עונות 2–5): בתחילת העונה השנייה גנבה לדגנית את התיק ולאחר מכן הוזמנה לבית משפחת דביר וגרה שם תקופה כשאיה הייתה במדבר. הפכה לבת זוגו של דורי לזמן קצר והוא נפרד ממנה והיא הופכת לבת זוגו של אדם. מתגלה שיש לה למדא ואצלה זה גנטי. גרה אצל רוני אחרי שאיה חוזרת ונהפכת להיות רשמית חלק מהשמינייה. אביה הוא יוליוס ברגר.הצילה את דגנית והתינוקות מהוירוס וכמעט מתה. נפרדת מאדם לאחר שמבינה שהוא אוהב את איה וחוזרת להיות בת זוגו של דורי. אחרי מחיקת הזיכרון, אבשלום מוצא אותה והופך אותה לסוכנת שלו. נחטפה על ידיהם של אבשלום ודורי אשר בוגד בה בסוף היא חוזרת לצד של הטובים.

השמיניה החדשה 
מצטרפת בעונות 4 ו-5, ובניגוד לשמיניה הוותיקה, יש להם כוחות על.

גילי פורת (נועם לוגסי) (עונות 4–5): נערה טובת לב. בעלת יכולת להפוך לבלתי נראית. מאוהבת ברפאל, והופכת לבת זוגו בסוף הסדרה.
 רפאל אשורי (אור טרגן) (עונות 4–5): נער רגיש וספורטאי מצטיין. בעל חושים מוגברים. היה בן זוגה של הגר, אך הוא נפרד ממנה. מתאהב בגילי והופך לבן זוגה בסוף הסדרה.
 הגר ששון (עמית יגור) (עונות 4–5): נערה צינית וערמומית. בעלת יכולת ראיית העתיד של דברים כאשר היא נוגעת בהם. היא ורפאל היו בני זוג לתקופה קצרה. בסוף הסדרה נהיית בת זוגו של דניס.
דניס גלר (דין מירושניקוב) (עונות 4–5): מומחה במחשבים. בעל יכולת זיהוי שקרים. ברח מ"אומיקרון" לאחר שעקב אחריהם. התחיל כנער מופנם, אך כשהצטרף לשישייה הוא הפך רגיש ומצחיק. מתאהב בהגר ובסוף הופך לבן זוגה.
 יותם וייץ (בן רביאן) (עונות 4–5): חנון חובב קומיקס. בעל יכולת ריפוי עצמי. מכנה את עצמו "המגן האנושי". מאוהב בליאה.
 ליאה קידרון (דריה שיזף) (עונה 4–5): נערה ג'ינג'ית, מצחיקה ומרגשת. בעלת יכולת שינוי צורה. מאוהבת ביותם.
ירון "רונצ'ו" דביר (איתמר כרמלי) (עונות 4–5): בנם של דדי ודגנית. נחטף על ידי אלכס ולאחר מכן על ידי דניאל כשרק נולד. אחיה התאום של תמר. חכם ורגיש. בעל יכולת טלפתיה, אחיהם למחצה של איה, ניני ובן-בן.
 תמר "מרי" דביר (אביב בוכלר) (עונות 4–5): בתם של דדי ודגנית. נחטפה על ידי אלכס ולאחר מכן על ידי דניאל כשרק נולדה. אחותו התאומה של ירון. חכמה ופיקחית. בעלת יכולת טלפתיה. אחותם למחצה של איה, ניני ובן-בן.

משפחת דביר
 עמוס (דדי) דביר (שמעון מימרן - עמוס / טל מוסרי - דדי) (עונות 1–5): אביהם של ניני, איה, ירון ותמר. אביו החורג של בן-בן. מדען לחקר הלמדא. בעבר עבד עם אבנר ורוברטו. היה נשוי ללילי. בתחילת הסדרה עמוס גוסס וצריך לטוס לטיפולים בשווייץ. לפני כן הוא מבגר את ילדיו בני ה-10 לגיל 15 בעזרת מכונה שהוא בנה - "טורבו טיים", על מנת שישתתפו בפרויקט של אבנר. מוסר למשפחתו הודעה שהוא מת, אך בפועל הוא נכנס למכונת ה"טורבו טיים" והצעיר את עצמו ב-20 שנה, וחוזר ללמד בבית הספר של ילדיו עם זהות חדשה בתור "דדי". גילה לדגנית מהי זהותו האמיתית, ודגנית נפרדה ממנו, אך הם חזרו להיות בני זוג בסוף עונה 1. באמצע עונה 2 נחטף על ידי "סקורפיו" ומגלה שאיה לא מתה.  בסוף עונה 2 מתגלה כי נהיה צעיר בזכות "סקורפיו". לאחר שלא מילא את הבטחתו להצעיר את ראש הכת, זה נוקם בו וחוטף את איה, וגורם לדדי לחשוב שהיא מתה בתאונת מטוס. בסוף עונה 3, מוחק לשמיניה את הלמדא. בעונה הרביעית נמצא תחת שליטתו של אבשלום כדי לשאוב למדא מירון ותמר, אך הוא הצליח להינצל.
 לילי דביר (ליאת ביין) (עונות 1–3): אימם של איה וניני. אשתו לשעבר של עמוס. בעונה 1 מתגלה כ"הבוס הגדול" שעבד עם רוברטו. חטפה לקראת סוף עונה 1 את דגנית ואדם ואיימה עליהם באקדח. בסוף עונה 1 נכנסת לכלא. בעונה 2 משתחררת מהכלא תמורת הבטחה שלא תפעיל את הטיל הגרעיני, ובורחת מהמשטרה בעזרת מולי. נודע שהיא חברה בכת "סקורפיו". בעונה 3 חוזרת לכלא, אך מקבלת חנינה מיאיר בתמורה למידע על יוליוס. אחותה הגדולה של אלכס. גרה בדירת המסתור של אלכס. הפכה למורה בסוף עונה 3.
 דגנית דרור-דביר (אדית חצור) (עונות 1–3): מורתם לשעבר של השמיניה. אימם של בן-בן, ירון ותמר. אימם החורגת של איה וניני ובת זוגו של דדי. דדי סיפר לה מיהו באמת ונפרדה ממנו, אך חזרה אליו בסוף עונה 1 ועברה לגור איתו. בעונה 2 לקחה תחת חסותה את ניצן ועזרה לה. בעונה 3 נמצאת בהריון. בסוף עונה 3 יולדת את ירון ותמר. מסופר בעונה הרביעית שהיא נפטרה.
 בן-בן דרור (תובל שפיר) (עונות 1–3): בנם של דגנית ושלומיק והבן החורג של דדי. חברו הטוב ביותר של יונתן. אחיהם למחצה של ירון ותמר ואחיהם החורג של ניני ואיה. באמצע עונה 1 נחטף על ידי רוברטו. חבר טוב של רותם. בעונה 3 מאוהב בדריה, וחברי השמיניה עוזרים לו לצאת איתה. בסופו של דבר הוא נהפך לבן הזוג של דריה. בעונה 4 לא ידוע מה עלה בגורלו, אם כי בחנוכה 2019 הודיע רובי דואניאס שבן-בן עבר לפנימייה לאחר מותה של דגנית.

דמויות ראשיות נוספות
 אבנר הלוי (דור צויגנבום) (עונות 1–3, אורח בעונה 4): מדען בחקר הלמדא. בעלה של ירדנה, אך התגרש ממנה בעונה 2. בעבר עבד עם עמוס ורוברטו בשם "שלישית למדא" בעל קעקוע של λ על הזרוע. בעונה 1 הופלל על ידי לילי בנוגע לווירוס ונשלח למעצר, אך הוא זוכה מאשמה. בתחילת עונה 2 מורשע ביחד עם דדי בעבירות שונות הנוגעות להפעלת פרויקט "השמיניה", אך בית המשפט אינו גוזר עליו מאסר בפועל עקב עדות ראש הממשלה, בהמשך מפעיל את פרויקט "המצפה" לחקר ה"למדא קלאוד" לפני סוף עונה 2 נרצח על ידי לינה אך לא נהרג וחזר לחייו תוך כמה ימים. בעונה 3 גויס על ידי "המועצה" על מנת לחקור את גן ה-"קריפטון". במקביל ניהל רומן עם ראש הארגון - אלכס. בתחילת עונה 4 מפגיש חזרה את חברי השמיניה אך נרצח בתחילת העונה הרביעית על ידי עמרי שהיה בשליטתו של אבשלום וניצן.
 רותם הלוי (מאיה קורן) (עונות 1–2, אורחת בעונה 3): בתם הקטנה של אבנר וירדנה, ואחותו הקטנה של אדם. חברתה הטובה ביותר של מאיה. חברה טובה של בן-בן. מאוהבת ביונתן.
 אלינור "אלי" מלכי (אביטל אברג'יל) (עונות 1–2, תפקיד אורח בעונה 3): אחותה הגדולה של רוני. בת זוגו של אילן. בעונה 1 עשתה פיזיותרפיה אצל דורון שקד ואחר כך הייתה העוזרת שלו בתוכנית "ערב ספורט". בעונות 2 ו-3 מנחה תוכניות טלוויזיה, כולל ב-MTV בלונדון. חזרה לארץ לאחר שחרורה של רוני.

המועצה
"המועצה" הם ארגון חשאי שמוזכר חלקית כבר בעונה 1, אשר קיומו נחשף רק בעונה 3.
 יאיר נועם (אריה צ'רנר) (עונות 1–2, 4–5, אורח בעונה 3): שר האנרגיה בעונה 1 וראש ממשלת ישראל בעונה 2. התפטר מתפקיד ראש הממשלה בגלל מעשי השחיתות של ראש לשכתו, מולי. בסוף עונה 3 ממונה על פיקוח המועצה. בעונה 4 התמנה למפקד המועצה ובסוף עונה 5 מחליט להתפטר מתפקיד מפקד המועצה, וגם מחליט על סגירת המועצה בעקבות האירועים עם אבשלום ודורי. נשוי לרוחל'ה.
 עומרי אלפסי (זהר ליבה) (עונות 3–5): סוכן בכיר במועצה. בראשית דרכו שימש סוכן מוסד. בעת שירותו במוסד היה בזוגיות עם שותפתו נועה וזו נהרגה בפעילות חשאית בשגרירות איראן. אחראי עם דפי על השמיניה. מכיוון שנטשה, באה והתוודתה על אהבתה של עומרי הם נהפכו לזוג לפני מחיקת הזיכרון. בתחילת עונה 4 בן זוגה של נעמה. נשלט על ידי אבשלום והורג בשליחותו את אבנר ונעמה. פוגש את נטשה ומתאהב בה שוב נהפכים לזוג. לבסוף נהרג בטעות על ידי נטשה לאחר שהיא חשבה שהוא דורי.
 אלכס (דפנה שפיגלמן) (עונה 3):  מפקדת ארגון  "המועצה". אחותה הקטנה של לילי ודודתם של איה וניני. גייסה את השמיניה למועצה על מנת להשתיל להם את הווירוס של יוליוס ודניאל. ניהלה רומן עם אבנר, . אב סחטה את חלבי, ניסתה להשאיר את רוני בכלא. פוטרה מהמועצה לאחר שהתגלתה האמת למה גייסה את השמיניה. חזרה לשתף פעולה עם יוליוס . בפרק סיום העונה רצחה את דניאל אך לא הרגה אותו חטפה את תמר וירון לאחר שנולדו, נרצחה על ידי דניאל.
 תמר זהבי (מיכל ינאי) (עונות 1–3 אורחת): פסיכולוגית של המועצה ושל השמיניה. אחותה הקטנה של יעל. עזרה למשטרה לתפוס את לילי בסוף עונה 1.
 יעל "אסיה" זהבי (הילה סורג'ון פישר) (עונה 1): אחותה הגדולה של תמר. סוכנת במועצה לשעבר. התחזתה לבייביסיטר של איה וניני במטרה לשמור עליהם. נרצחה על ידי לילי.
 "צ'כוב" (המלך) / גידי פז (יובל אברמוביץ') (עונה 2 אורח, עונה 3, 4 אורח): מומחה במחשבים, מכנה את עצמו "המלך". הוא זה שלימד את אבי כל מה שהוא יודע על מחשבים. בעונה 2 חוטף את אבי ומוכנס לכלא על ידי יואל. בעונה 3 מתגלה שהוא סוכן מועצה. במהלך עונה 3 אבי עובר לגור איתו. בעונה 4 מנסה להזכיר לאבי את עברו לפני מחיקת הזיכרון.
 יואל שוורץ (קובי מחט) (עונות 1–3): בעונות 1–2 שוטר ביס"מ, שלח את לילי לכלא בסוף עונה 1. שלח את צ'כוב לכלא בעונה 2. בעונה 3 מתגלה שהוא סוכן במועצה. נרצח על ידי דניאל שהתחזה לניני.
 דפני "דפי" (מירב פלדמן) (עונה 3): סוכנת במועצה. מנהלת רומן בסתר עם אבי. נפרדת מאבי בסוף עונה 3. מתמנה על ידי יאיר למפקדת הזמנית של המועצה לאחר שהדיח את אלכס.
 מפעיל סוכנים (גיורא חמיצר) (אורח בעונה 1): המפעיל של יעל בחקירת תיק משפחת דביר, מוריד אותה מהתיק לאחר חשיפתה כסוכנת מועצה על ידי לילי.
 חמוטל טינקרבל (נועה קולר) (עונות 4–5): סוכנת במועצה. בתחילת עונה 5 נשלטת על ידי אבשלום ביחד עם עמרי אך חזרה לעצמה בעזרת השישייה. לאחר מכן היא הופנטה על ידי דורי אבל כאשר נטשה רוצחת אותו, היא חוזרת לעצמה בשנית. מכורה לחטיפים וממתקים.
 נעמה (ימית סול) (עונה 4): סוכנת במועצה ובת זוגו של עמרי. עמרי נפרד ממנה ורצח אותה, בהוראת אבשלום ותחת שליטתו.

הרעים
 רוברטו (רוברטו פולק) (עונה 1): מדען בחקר הלמדא, שעבד בעבר יחד עם עמוס ואבנר בשם "שלישית למדא" ועל כן יש לו על הזרוע את הסמל λ. הפך למדען מרושע הרוצה נקמה בעמוס ואבנר. מאוהב בלילי. היפנט את דגנית וחטף את בן בן, אך דדי איים עליו וביטל את ההפנוט. בסוף העונה עזב את המחבוא כדי להציל את עמוס (דדי) ממחלה קטלנית בעזרת שאיבת למדא מאיה וניני. לאחר מכן הוא ברח ומקום הימצאו לא נודע.
 העוזר (משה פרסטר) (עונה 1, אורח בעונה 2): עוזרו הטיפש של רוברטו. בסוף עונה 1 מגלה מכתב שהשאיר לו רוברטו בו הוא מגלה לו שהוא הבן שלו. בעונה 2 עובד בקזינו.
 הזקן (מיקי גבע) (עונה 2): מנהיגה המבוגר של הכת "סקורפיו" הרוצה חיי נצח לעצמו. חוסל על ידי דדי שתכנת את הטורבו טיים כדי שיגרום לו לתופעות לוואי מסוכנות שגרמו לו למות.
 מולי נועם (גולן אזולאי) (עונה 2): אחיינו של יאיר. ראש לשכת ראש הממשלה ובחשאי חבר בכיר בכת "סקורפיו". עזר ללילי לברוח מהסוכנים של יאיר. מנהל פרויקט "המצפה" מטעם הממשלה. חטף את איה ביחד עם דניאל ולינה. רוחל'ה ירתה בו אך לא נהרג. וגם דדי ירה בו ולא נהרג. נהרג בסוף העונה על ידי ניצן שזרקה עליו סכין.
 דניאל האריס (תום אבני) (עונות 2–3): אחיו הקטן של אבשלום. מיליונר צעיר וחבר של לינה. השתתף בתוכנית של אלי. בגד ברוני ונטשה באותו הזמן. חבר בכיר בכת "סקורפיו". מפלצת למדא. חטף את איה ביחד עם מולי ולינה. בסוף עונה 2 בורח מהמשטרה. בעונה 3 שיתף פעולה עם יוליוס בנוגע לגן ה"קריפטון",השתיל את פרצופו על איש לא ידוע ונמלט. התחזה לניני. רצח את יואל, והפליל את רוני ונטשה ברציחתו. ניני והוא נלחמו במערה של יוליוס ונשפכה עליו חומצה גופרית. יוליוס השתיל אצלו את הקריפטון. רצח את אלכס כדי לקחת את התינוקות ורצח את יוליוס. נהרג על ידי קרינת הלמדא שהשמיניה ריכזה אליו.
 לינה (אוולין קפלון) (עונות 2–3): בת דודה של נטשה. חברה בכת "סקורפיו" ובת זוגו של דניאל חטפה את איה עם מולי ודניאל. הפנטה את נטשה ולאחר מכן ניסתה להפנט גם את אדם וקשרה אותו אך הוכתה על ידי ניצן. אחרי שנתפסה נקשרה על ידי ניצן וניני ניסה ממנה להוציא ממנה שהיא חטפה את איה ושאיה עדיין בחיים. אחרי שהשתחררה מהכיסא איימה על השמיניה עם אקדח.   בסוף עונה 2 נעצרת ונכנסת לכלא. בעונה 3 נמצאת בכלא, אך נמלטת בעזרת דניאל ויוליוס. התחפשה לרוני על מנת להפליל אותה שהיא גנבה את הקוף במבצע באיסטנבול. נרצחה על ידי יוליוס מפני שלא הסכימה להיות בת זוגו וכי הוא טען שהיא לא הייתה שימושית בשביל המשימה שלו ושל דניאל.
 יוליוס ברגר / דוקטור קלדרון (עמי ויינברג) (עונה 3):  שירת במועצה בעבר במטרה לסייע להם ליצור את הקריפטון, ניצל מניסיון חיסול על ידי המועצה ב-1989 והתחבא במשך 17 שנה. רצח את לינה, מחזיק בווירוס קטלני אשר אם מערבבים את שני הנוזליו (הירוק והכחול) הווירוס יכול להשמיד את הבא במגע איתו בתוך כ-5 דקות. התגלה כאביה של ניצן. חטף את ניני. משתף פעולה עם דניאל בנוגע לגן הקריפטון. חטף את כל השמיניה והתינוקות בסוף העונה. גילה לשמיניה איך להרוג את דניאל. היה הרופא המיילד של כל האימהות של השמיניה מלבד איה וניני והרופא של דגנית, והוא זה ששם להם את הלמדא בגופם. נורה על ידי דניאל אך לא נהרג ודיבר עם ניצן אחר כך עוזר לשמיניה להרוג את דניאל והופך להיות טוב אך נהרג ביחד איתו.
 משה "קאסיו" אליאלי (דדי זוהר) (אורח בעונה 2): מאפיונר ופושע, ישב לפחות מחצית משנותיו בבית הסוהר. בעלים של קזינו מצליח בשם "לאקי". נעצר מפני שהפעיל אותו באופן לא חוקי.
 ביז'ו (פיני קידרון) (אורח בעונות 2–3): עובד בקזינו, המשמש כעוזרו של "קאסיו". בעונה 3 מחזיק בפצצה של הספרייה בה לכודים השמיניה.
 אבשלום האריס (יובל ינאי) (עונות 4–5): אחיו הגדול של דניאל, ומנהיג ארגון אומיקרון, הפך את ניצן ודורי לרעים. בעונה 4 שולט בדדי במטרה לשאוב למדא מירון ותמר, שלח את עומרי וניצן להרוג את אדם, אבנר ונעמה, חטף את השמיניה למפעל הלמדא שלו כדי לשאוב מהם למדא. לאחר הפיצוץ משתף פעולה עם דורי ומחזיר לו את הלמדא. שיקר לניצן בנוגע לשמיניה. לקראת סוף עונה 5 נרצח על ידי דורי.

דמויות נוספות 
 רוחל'ה קשתי-נועם (מיקי קם) (עונות 2-1): אשתו של יאיר מסוף עונה 1. הייתה מנהלת בית- הספר בו למדו השמיניה. מתבלבלת כל הזמן בשמות. חטטנית מאוד. בסוף עונה 2 נהפכה למנחת טלוויזיה במקום אלינור. לקראת סוף עונה 2 יורה במולי אך לא הורגת אותו. היא בעלת גן קקטוסים שיקר מאוד לליבה.
 אילן הרמן (לירון לב) (עונות 1–2): חייל בצנחנים ובן זוגה של רוני. לאחר שמגלה את גילה האמיתי של רוני, נהיה חבר של אחותה, אלי. ניצח בתוכנית ריאליטי לשירה. הוציא שיר מוצלח (שיר המגב). נסע עם אלי ללונדון.
 ליאורה שקד (דליה שימקו) (עונה 1): אמה המיליונרית של מיקה. אשתו של דורון. רצתה להרוס מפעל בדרום כדי להקים שם לונה פארק (המפעל של אמא של אבי), אך התחרטה לאחר שהשמיניה הציעו לה רעיון חדשני לפס ייצור חדש במפעל.
 דורון שקד (דן תורג'מן) (עונה 1): אביה של מיקה. בעלה של ליאורה. מנחה את התוכנית "ערב ספורט". בעל אופי נרקיסיסטי ויהיר. מזייף התקף לב על מנת להחזיר את תוכניתו לתודעה ולמשוך אליה צופים. לאחר שאשתו, ליאורה, מגלה על זיוף התקף הלב, הם חווים משבר זוגי, שבעקבותיו דורון מתפטר מהגשת התוכנית, מצהיר בשידור חי על מעשיו ומביע חרטה עמוקה על שפגע במשפחתו. לאחר ההצהרה, דורון וליאורה מתפייסים ויוצאים לשיט מסביב לעולם.
 ירדנה הלוי (עונה 1): אמם של אדם ורותם ואשתו של אבנר, אשר מתגרשים בטרם אירועי עונה 2.
 גילה מוסקוביץ' (שירי גולן) (עונה 1): אמו של אבי. עובדת במפעל לייצור בגדים בדרום הנמצא בסכנת סגירה, אך הוא ניצל מסגירה עקב פטנט של השמיניה המיוצר במפעל.
 סוזי מר חיים (הדר לוי) (עונה 2): כתבת בערוץ הראשון אשר באה לצלם תוכניות יום בחיי אשת ראש הממשלה. כחלק מקשריה עם רוחל'ה נחשפת סוזי למידע רגיש, בין היתר בנושא השמיניה והמצפה. לאחר שעובדה זו התגלתה למולי הוא שלח את אנשי סקורפיו "לטפל" בה, ומאז מולי רצח אותה. מגושמת ושוברת מתנות של ראש הממשלה בטעות.
 פזית (שירה קצנלנבוגן) (אורחת בעונות 2–3): מדריכה במוזיאון בעונה 2, וספרנית בספרייה בעונה 3. לבסוף מתגלה שהיא בלשית במשטרה. בנוסף היא מתאהבת באדם מנשקת אותו ועוזרת לו בעונה 3.
 שלומיק דרור (צק ברקמן) (אורח בעונה 2): בן זוגה לשעבר של דגנית. נסע להודו בזמן שדגנית הייתה בהיריון וחזר אחרי 11 שנים. אביו של בן-בן.
 דריה (סמדר חייט) (עונה 3): ילדה מקובלת, וחברתה של רותם. מאוד מחבבת את אדם אחיה הגדול של רותם. בן-בן מאוהב בה. דריה הופכת לבת זוגו של בן-בן.
 עו"ד יקותיאל חלבי (יניב פולישוק) (אורח בעונות 1–3): עורך הדין של ליאורה. בעונה 2 עוזר לאבנר ודדי במשפט. ובעונה 3 מייצג את רוני, לבקשת דדי, בתיק רצח יואל, עד שנסחט על ידי אלכס ומתפטר מייצוגה בתיק זה.
 אלכסנדרה (יפה גבאי) (עונות 2–3): מגדת עתידות מהתוכנית של אלינור. נעלמה בפרק 126 לאחר חיזיון על העתיד לקרות לדגנית בזמן לידת ירון ותמר, לא ידוע מה קרה איתה לאחר מכן.
 אלמה ברגר (מוזכרת): בת זוגו של יוליוס ואמה של ניצן, אשר מתה בלידתה של בתה ניצן.

מונחים חשובים
 גלי למדא - גלי מוח אשר נמצאים אצל כולם אבל אצל ילדים מחוננים גלי הלמדא חזקים יותר ולהם כוח אנרגטי רב. את גלי הלמדא מקבלים בירושה מאחד ההורים. אבל רוב השמיניה קיבלה את גלי הלמדא דרך מדען בשם יוליוס ברגר.
 למדא קלאוד - ענן למדא אשר נוצר כאשר לפחות שישה ילדי למדא נמצאים בסמוך זה לזה. באמצעות הלמדא קלאוד ניתן להעביר מחשבות, ללמוד דברים ואף לדבר בטלפתיה.
 LSR - מכשיר דמוי אוזניות שנוצר על ידי אבנר. נועד למדידת ולשאיבת גלי למדא.
 טורבו טיים - מכשיר בעל יכולת להאיץ ולעכב את תהליך ההתבגרות. יכול להפוך אדם למבוגר/צעיר יותר מגילו האמיתי. נוצר על ידי דדי/עמוס. שביגר את ילדיו מאיה ויונתן מגיל 10 לגיל 15.
 המצפה - חלל מיוחד המכיל את הטכנולוגיות מהמתקדמות בעולם, אשר נועד לאפשר לשמיניה לפעול בצורה הטובה ביותר וללא הפרעות. המצפה ממוקם מאחורי מכונת שתייה בקניון עזריאלי.
 סקורפיו - כת המונהגת על ידי אדם זקן וסמלה הוא עקרב. הכת מאמינה בחיי נצח ועושה כל שביכולתה על מנת להשיג את מטרה זו. בכת נמצאים בין היתר דניאל, מולי, לינה, לילי והזקן.
 המועצה - ארגון חשאי הפועל במקביל למוסד ולשב"כ. מפעיל סוכנים למשימות מיוחדות בארץ ומחוצה לה. בין היתר אחראית המועצה לפיקוח אחר מקורות ושימוש באנרגיית למדא, בסוף העונה השלישית מסתבר שהמטרה שלה להשתמש בשמינייה בתור נשק וכך לשאוב מהם למדא. נסגר בסוף הסדרה.
 קריפטון - גֵּן מלאכותי אשר נועד ליצור את ה"אדם המושלם": צעיר לנצח, בעל תוחלת חיים ארוכה, וחסין מכל פגע. הנוסחה לקריפטון מחולקת ל-2 ונמצאת בפוסטרים הנמצאים בתוך הקוף הלבן והקוף השחור. על מנת שהגן ייקלט בגוף יש צורך להשתמש באנרגיית למדא.
 הקוף השחור - פסל של קוף בצבע שחור, אשר נמצא במקדש של סקורפיו ומכיל בתוכו חצי מהנוסחה לקריפטון.
 הקוף הלבן - פסל של קוף בצבע לבן, אשר נמצא אצל סוחר עתיקות בשם איגבן טדאוש ומכיל בתוכו חצי מהנוסחה לקריפטון.
 פולסר - מכשיר למחיקת זיכרון לטווח קצר - בשימוש המועצה. נועד למנוע מהשמיניה להיזכר בקטעים מעברם.
 אומיקרון - ארגון טרור בהנהגתו של אבשלום, אשר משתלט על מוחות של אנשים ושולט בהם מרחוק, מטיל אימה ופחד על הציבור על מנת לקדם את מטרותיו. החברים שם היו אבשלום, ניצן ודורי. נסגר בסוף הסדרה

שיר נושא
שיר הנושא של השמיניה "מול כל העולם" נכתב על ידי יוצר הסדרה גיורא חמיצר והולחן על ידי דני רייכנטל. לשיר מספר גרסאות אשר בוצעו על ידי לירון לב (לעונות 1–3) ואור טרגן (לעונות 4–5). בנוסף קיים ביצוע אשר יצא לרגל עונה 2, המשלב את גרסתו של לירון לב יחד עם דנידין ולרגל עונה 4 אשר הופיע בפסטיגל ומבוצע על ידי עדי הימלבלוי ועמית יגור. בשנת 2022 לירון לב הוציא חידוש אלקטרוני לשיר.

ספרים
בעקבות הצלחת הסדרה החליטו גיורא חמיצר ועטרה אופק להוציא ספרים המספרים על משימות של השמיניה ללא קשר לעלילת הסדרה. סה"כ יצאו 5 ספרים: ה-1, באוקטובר 2005, 2 נוספים במהלך 2006, ה-4 ב-2013 וה-5 ב-2014.
 השמיניה ותעלומת המסכה הבורמזית (2005) - מסעם של השמיניה להצלת מסכה בורמזית עם כוחות מכושפים, ומניעת נפילתה בידי כוחות האופל.
 השמיניה בעקבות הקרדינל המוזהב (2006) - השמיניה נחטפת לאיטליה על ידי מכר שלהם (דניאל, שהתחזה לידיד של משפחת דביר) שמטרתו היא לחטוף את הקרדינל המוזהב בוונציה ולהפוך לאדם העשיר בעולם.
 השמיניה ומזימת ליל הסמוראים (2006) - השמיניה מסכלת את מזימתו של טרוריסט יפני בעל צבא "סמוראים" עולמי לפוצץ את ירושלים בנשק גרעיני ברגע חתימת הסכם שלום עם סוריה, ובכך למוטט את הסדר העולמי.
 השמיניה - לא נפגשנו מעולם (2013) - אבנר מחק לכולם את הזיכרון, חוץ מלאדם, בנו. אדם מגלה לאיה את כל הפרטים על העבר שלה ושל כל השמיניה, וביחד הם מנסים לאחד את כל השמיניה כדי לעזור לאדם ממי שמרגל אחריו. בסוף הספר אדם נרצח. שנה לאחר מכן מתחילה עלילת העונה הרביעית.
 השמיניה - חידת הניצוץ (2014) - אבי ומיקה מגיעים לצימר בגליל של דודתה של מיקה. בן דודה של מיקה, אוריה, מבחין במשהו מוזר שמתרחש ביער. בספר מופיעות רק חלק מהדמויות, ביניהם השמינייה החדשה: גילי, רפאל, ליאה, יותם, דניס והגר, ומהשמיניה הוותיקה רק אבי, מיקה, איה וניני מופיעים.

קישורים חיצוניים

 משה אבוטבול, פרוגי, ראיון אולפן עם "השמיניה", 17 ביוני 2014
 עמוד הפייסבוק הרשמי של "השמיניה".

הערות שוליים

סדרות נעורים ישראליות
סדרות טלוויזיה: מדע בדיוני
סדרות טלוויזיה ישראליות שעלו לשידור בשנות ה-2000
ערוץ הילדים: תוכניות וסדרות
HOT: תוכניות וסדרות
זוכי פרס האקדמיה לטלוויזיה: תוכניות וסדרות
זוכי טקס נבחרי הילדים: תוכניות וסדרות
טדי הפקות
תוכניות גיורא חמיצר
סדרות דרמה ישראליות